Osmo Hassi

Osmo Samuel Hassi (6. kesäkuuta 1921 Jämsä – 24. helmikuuta 2018 TampereKuolinilmoitus, Helsingin Sanomat 25.3.2018, s. C 18) oli Tampereen teknillisen korkeakoulun sähkötekniikan professori 1969–1985 sekä korkeakoulun rehtori vuodesta 1975 vuoteen 1985. 

Hassin vanhemmat olivat maanviljelijä Emil Hassi ja Hilja Maria Norrgård. Hän valmistui ylioppilaaksi Jämsän yhteiskoulusta 1942 ja sitten teknillisestä korkeakoulusta diplomi-insinööriksi 1949 ja tekniikan lisensiaatiksi 1966. Tekniikan tohtoriksi Hassi väitteli Oulun yliopistossa 1982. Hassi työskenteli Koneen palveluksessa suunnittelijana 1948-1949 ja esimiehenä piirustuskonttorissa 1949–1951. Rauma-Repolan Rauman tehtaiden voimalaitoksen apulaisinsinööri hän oli 1951–1954 ja käyttöinsinööri 1954–1956 sekä samalla turvallisuusinsinööri 1953–1956. Tampereen teknillisen oppilaitoksen sähkötekniikan lehtorina Hassi toimi 1956–1966 ja yliopettajana 1966–1968. Tampereen teknillisen korkeakoulun sähkötekniikan vt. professori hän oli 1967–1968 ja professori 1969–1985 sekä rehtori 1975–1985. 

Hassi tutki erityisesti sähkövoimatekniikkaa ja magnetohydrodynamiikkaa.Facta 2001, osa 5, p. 552. WSOY 1982. Hänen julkaisujaan ovat muun muassa seuraavat:
 Tasasuuntauskytkentöjen tarkastelua. Tampere: Tampereen teknillinen korkeakoulu, sähkövoimatekniikan laitos, 1974
 Palapeliä fotoneilla. Tampereen teknillinen korkeakoulu, 1994
 Kuva taivaalle. Television tulo Tampereelle. Tampere: Tampere-Seura, 1997
 Fotoni universumin osana. Tampere: Tampereen teknillinen korkeakoulu, 1999
 Fotonin malli. 2003Fotonin malli. (Viitattu 11.5.2014.)

Hassin puoliso vuodesta 1948 oli Signe Maija-Liisa Fredrickson (1921–2000). Heidän lapsiaan ovat arkkitehti Osmo Ville Johannes Hassi (s. 1952) ja kansanedustaja, ministeri, europarlamentaarikko, kirjailija Satu Hassi (s. 1951). Hassin veljiä ovat professori Antti Hassi (1931–2019)Facta 2001, Täydennysosa 1990, s. 270. WSOY 1990. ja metsäneuvos Yrjö Hassi (1922–2008).

 Lähteet 

 Aiheesta muualla 
 Osmo Hassin muistokirjoitus Helsingin Sanomissa

Luokka:Suomalaiset insinöörit
Luokka:Tampereen teknillisen yliopiston professorit
Luokka:Suomen yliopistojen rehtorit ja kanslerit
Luokka:Suomalaiset professorit
Luokka:Vuonna 1921 syntyneet
Luokka:Vuonna 2018 kuolleet